ལག་བརྡ་ནི་འོན་ལྐུགས་ཀྱི་ངོས་ནས་བརྗོད་ན་དགོས་གལ་ཧ་ཅང་ཆེ་བ་ཞིག་ཡིན་ཏེ།ཡན་ལག་སྐྱོན་ཅན་གྱི་འཁོར་སྟེགས་དང་ལོང་བའི་མཁར་རྒྱུག་དང་གཅིག་མཚུངས་རེད།དེ་ནི་འོན་པའི་ཚོགས་རྣམས་ཀྱིས་འབྲེལ་འདྲིས་བྱེད་པའི་ལག་ཆ་ཞིག་ཏུ་གྱུར་ཙ་ན་ཁོང་ཚོའི་སྐད་བརྡ་ཞིག་རང་རེད།ཚང་མས་ཤེས་གསལ་ལྟར་སྐད་བརྡ་རིག་པར་རྩ་བའི་གྲུབ་ཆ་གསུམ་ཚང་དགོས་པ་ནི་སྐད་གདངས་དང་།ཚིག་ཚོགས།བརྡ་སྤྲོད་བཅས་ཡིན་པ་དང་།ལག་བརྡ་ཡང་སྐད་བརྡ་ཞིག་ཡིན་པས་སྐད་བརྡའི་ཐིག་ཤིང་ཁྱེར་ནས་ལག་བརྡ་ལ་ཚད་འཇལ་ཞིག་བྱས་ན་ལག་བརྡར་རྩ་བའི་གྲུབ་ཆ་གསུམ་ལས་ཚིག་ཚོཊ་ཡོད་པ་དང་སྐད་གདངས་མེད་པ་གཉིས་ཀུན་གྱི་ཁས་ལེན་བཞིན་ཡོད།ཡིན་ནའང་བརྡ་སྤྲོད་ཡོད་མེད་ཀྱི་ཐད་བཞེད་པ་མི་མཐུན་ཙམ་མང་དུ་བྱུང་བ་ལས་རང་ཉིད་ནི་འོན་པའི་ཆེད་ལས་མཁས་ཅན་ཆིའུ་ལིས་ཅུན་ལགས་ཀྱི་རྗེས་སུ་འབྲངས་ནས་ལག་བརྡར་བརྡ་སྤྲོད་ཡོད་པར་འདོད་ཀྱི་ཡོད།